b'\n_START_ARTICLE_\nPhantom Thread\n_START_SECTION_\nHandling\n_START_PARAGRAPH_\nHandlingen utspiller seg i London i 1950-\xc3\xa5rene. Reynolds Woodcock (Daniel Day-Lewis) er en fasjonabel moteskaper som kler opp byens sosietetskvinner. Han f\xc3\xb8lger strenge selvp\xc3\xa5lagte rutiner, og selv om han er en kvinnebed\xc3\xa5rer, slipper han ingen innp\xc3\xa5 seg. Hans siste flamme er den unge servitrisen Alma Elson (Vicky Krieps), som han forvandler til en blomstrende kvinne. Som vanlig, mister Reynolds etter hvert interessen i prosjektet, og han forbereder seg p\xc3\xa5 \xc3\xa5 g\xc3\xa5 videre. Men Alma lar seg ikke kue, og Reynolds forst\xc3\xa5r snart at det bor langt sterkere krefter i henne enn han f\xc3\xb8rst hadde trodd.'